ועדת הכספים, כנסת 23, פרוטוקול מספר 163, 2020-11-09 10:00

 << אורח >> משה שגיא: בוקר טוב, אני מתכבד לפתוח את ישיבת ועדת הכספים.

 << אורח >> משה שגיא: בקשה, חבר הכנסת קושניר.

אלכס קושניר: אדוני היושב-ראש, אתמול הייתי בהפגנה של אנשי האמנות בכיכר הבימה.

אלכס קושניר: שמונה חודשים הם לא עובדים, שמונה חודשים אף אחד לא מטפל בהם.

אלכס קושניר: התחושה היא שמישהו החליט שעולם התרבות צריך למות.

אלכס קושניר: עם ללא תרבות הוא עם מת.

אלכס קושניר: לא שמעתי פה שום דיון על הנושא הזה.

אלכס קושניר: אני חושב שמחובתנו בוועדת הכספים לקרוא לפה לכל הגורמים הרלוונטיים, גם למשרד התרבות, גם למשרד האוצר, גם למשרד הבריאות, כדי לראות איך בונים מתווה לחזרה שלהם לפעילות, אחרת ברגע שהקורונה תסתיים, אם היא תסתיים, אנחנו נמצא את עצמנו בלי עולם התרבות בכלל.

אלכס קושניר: אני מבקש ממך, אדוני, לקיים דיון על זה כמה שיותר מהר.

רם בן ברק: אדוני היושב-ראש, אני רוצה להסב את תשומת ליבך שבכל נושא התבלינים והפרחים נפסקו ליצרנים 30 מיליון ש"ח פיצוי, למרות שהפיצוי על פי המדדים שמשרד החקלאות קבע עומדים על 90 מיליון ₪.

רם בן ברק: היצרנים, בגלל שדצמבר אמור להיות חודש טוב באירופה, נכנסו להשקעות מאוד גדולות.

רם בן ברק: החקלאים האלה הם על סף פשיטת רגל.

רם בן ברק: הייתי מבקש לקיים דיון המשך בעניין, לראות מה קורה איתם.

 << אורח >> משה שגיא: הסמנכ"ל ממשרד החקלאות, צבי כהן, אמר בשבוע שעבר שהם קיבלו את הכסף.

 << אורח >> משה שגיא: את ההמשך הם אמורים לקבל.

קטי קטרין שטרית: הוא אמר את זה בסוף שבוע שעבר.

רם בן ברק: דיברתי איתם אתמול.

 << אורח >> משה שגיא: עם מי דיברת?

רם בן ברק: עם יושב-ראש מגדלי התבלינים.

קטי קטרין שטרית: קיבלתי אינפורמציה על כך שמגדלי התבלינים כן קיבלו.

קטי קטרין שטרית: הם מדברים על הפעימה הבאה.

 << אורח >> משה שגיא: רם, אני מציע שתדבר איתו עוד הפעם.

 << אורח >> משה שגיא: אמר פה הסמנכ"ל, שהוא איש מוסמך מטעם משרד החקלאות, שהם קיבלו את הכסף.

 << אורח >> משה שגיא: את ההמשך הם אמורים לקבל.

 << אורח >> משה שגיא: אני לא רוצה לקיים סתם דיון.

אופיר כץ: הטענה שלהם היא שמתוך ה-90 הם קיבלו רק שליש.

רם בן ברק: אם הם יקבלו את השני שליש הנותרים זה יספיק.

רם בן ברק: השאלה אם הם יקבלו אותם.

קטי קטרין שטרית: הטענה שלהם הייתה שזה היה טוב לסגר הראשון.

קטי קטרין שטרית: אין להם תשובות לגבי הסגר השני.

רם בן ברק: אני אבדוק את זה.

רם בן ברק: אם זה סודר, אני אשמח, ואם לא, אני אבקש דיון.

אחמד טיבי: אדוני היושב-ראש, לפני שבוע ביקשתי ממך לטפל בנושאים שסוכמו כאן בוועדה.

אחמד טיבי: 30 מיליון שקל לנצרת תקועים במשרד ראש הממשלה בגלל עיכובים משפטיים.

אחמד טיבי: התקבלה החלטת ממשלה על 100 מיליון שקל לערים נוספות.

אחמד טיבי: בנוסף, הוחלט על חמישה מיליון שקל לתאונות עבודה ועל חמישה מיליון שקל לקבוצות כדורגל.

אחמד טיבי: היום התבשרתי שאת השבעה מיליון שקל שאישרנו כאן משרד האוצר תוקע.

אחמד טיבי: דיברתי היום עם לשכת האוצר, הם אומרים שהם יפתרו את זה.

אחמד טיבי: בלי מעורבות שלנו, שלך ושל הוועדה, זה ימשיך להיות כך.

אחמד טיבי: אני הרבה שנים בוועדת כספים.

אחמד טיבי: זו הפעם הראשונה שמתייחסים ככה להבטחות של שר.

אחמד טיבי: לא היה כדבר הזה, זה משהו מביך מאוד.

אחמד טיבי: אני במקום השר לא הייתי רוצה שהתדמית תהיה של מישהו שלא מקיים הבטחה.

אחמד טיבי: נוהגים בחוסר יושרה כלפי חברי הכנסת, כלפי חברי ועדת כספים, בכל הנושאים שהזכרתי, כולל ה-30 מיליון לנצרת שהשגתי בנוכחותך יחד עם השר.

בצלאל סמוטריץ': אדוני היושב-ראש, העברנו כאן בוועדה, אחר כך במליאה, הצעת חוק שהאריכה את מועד תשלום מס שבח למי שקנה דירה ומכר דירה קיימת תוך 18 חודשים.

 << אורח >> משה שגיא: אתה מדבר על מס רכישה?

בצלאל סמוטריץ': כן.

 << אורח >> משה שגיא: נדבר על זה בהמשך.

בצלאל סמוטריץ': הארכנו רק למי שסוף התקופה של ה-18 חודשים נופלת בתוך החצי שנה, לא למי שהתקופה שלו נופלת שבועיים אחר כך.

בצלאל סמוטריץ': אני חושב שהארכה לא צריכה להיות רק למי שסוף התקופה שלו נופלת בתוך החצי שנה.

שגית אפיק: זה עלה בדיונים.

שגית אפיק: חלק מחברי הוועדה לא רצו את זה, אבל בעיקר רשות המיסים התנגדה לזה.

בצלאל סמוטריץ': היום אנחנו יודעים איך זה נראה.

בצלאל סמוטריץ': קיבלנו פניות בעניין הזה.

 << אורח >> משה שגיא: נתנו את דעתנו על העניין הזה.

 << אורח >> משה שגיא: רשות המיסים התנגדה בשעתו.

 << אורח >> משה שגיא: היום נקיים דיון מחדש על כל הנושא הזה.

 << אורח >> משה שגיא: כשדנו על הארכת מועדים לא לקחנו בחשבון את פרק הזמן הכל כך ארוך של נגיף הקורונה.

מיקי לוי: שני התשלומים, גם שבח וגם מס רכישה, מתנקזים יחד ל-24 חודשים.

מיקי לוי: אתה זוכר, גפני, שלפני חמש שנים ההסכמה שלנו הייתה שכשיעברו חמש שנים זה יגדל ל-24, גם מס רכישה וגם שבח?

שגית אפיק: אפשר להקדים את זה.

מיקי לוי: אני מוכן.

מיקי לוי: בואו נקדים את ה-24 חודש לעכשיו.

מיקי לוי: זאת הצעה שראוי שנדון בה.

קטי קטרין שטרית: בוועדת חריגים שהתקיימה אושר סכום של 360,000 שקל ל-2019-2020 בכל מה שקשור לגבעת הפרחים.

קטי קטרין שטרית: כולנו יודעים שב-1996 נרצחו שבע בנות שנסעו לטיול שנתי בנהריים.

קטי קטרין שטרית: הוקמה להם גבעת פרחים, כל גבעה על שם אחת מהנערות שנרצחו.

קטי קטרין שטרית: נערות בכיתה ח' הלכו לטיול, לא חזרו הביתה.

קטי קטרין שטרית: אורנה שמעוני הקימה את האתר הזה לזכר הבנות, ומשרד החינוך מקצה כל שנה סכום.

קטי קטרין שטרית: הסכום הזה נעלם מהתקציב.

קטי קטרין שטרית: למרות שוועדת חריגים אישרה 360,000 שקל ל-2019-2020, הכסף הזה עדיין לא הגיע לאורנה שמעוני.

קטי קטרין שטרית: כל הניסיונות שלה לקבל את הכסף כדי להמשיך לתחזק את המקום עלו בתוהו.

קטי קטרין שטרית: מעשה בעצמאי שהגיש בקשה למענק כתוצאה מפגיעה כלכלית, ואז אמרו לו: תקבל 150,000 שקלים עבור המצב.

קטי קטרין שטרית: באותו רגע שהוא הגיע לקבל את הכסף, אמרו לו: אתה לא יכול לקבל את הכסף כי ב-2018 מכרת מגרש.

קטי קטרין שטרית: לאף אחד אין שום מענה לתת לאותו עצמאי.

קטי קטרין שטרית: אני אשמח מאוד אם רשות המיסים תוכל לענות לנו מה הקשר בין אותו עצמאי שמכר את המגרש לבין החברה שלו שזקוקה למענק.

 << אורח >> משה שגיא: אנחנו נדון היום בהרחבה על מענקי הסיוע.

קטי קטרין שטרית: שמשרד החינוך ייתן לנו תשובה.

 << אורח >> משה שגיא: לא פנית לשר?

קטי קטרין שטרית: הכל אושר, רק יש פקיד במשרד החינוך שלא מעביר את הסכום.

קטי קטרין שטרית: הסכום של 360,000 שקל עבר בוועדת חריגים.

 << אורח >> משה שגיא: השר לא יודע להפעיל את האנשים?

אוסאמה סעדי: אני חוזר על הדברים שאמר חברי אחמד טיבי בעניין הכספים שעד היום לא הועברו.

אוסאמה סעדי: ה-30 מיליון שקל לנצרת אושרו בעקבות הסיוע שניתן בזמנו לאילת ולטבריה.

אוסאמה סעדי: הכסף לאילת ולטבריה עבר ללא מכשולים וקשיים משפטיים.

אוסאמה סעדי: ברגע שהשגנו כאן את ה-30 מיליון שקל, שאז גם הורדנו הסתייגויות, הורדנו נושאים חדשים, אמרו לנו: בסדר, אנחנו לא רוצים לתת רק לנצרת, אנחנו רוצים לתת לעוד ערים בצפון, ואז הוחלט להקצות 100 מיליון שקל.

אוסאמה סעדי: מצבה הכספי של עיריית נצרת קשה מאוד.

אוסאמה סעדי: אנחנו כבר חודשיים מחכים ל-30 מיליון שצריכים ללכת לעירייה, לתיירות.

אוסאמה סעדי: אני לא מבין למה זה מתעכב.

אוסאמה סעדי: אני מבקש, אדוני היושב-ראש, שנפנה כדי לראות איפה הקושי המשפטי.

אוסאמה סעדי: מה בנוגע לחמישה מיליון שקל לקבוצות בליגה א',ב' ו-ג' בכדורגל?

אוסאמה סעדי: קיימנו כמה פגישות עם התאחדות הכדורגל ועם נציגי הקבוצות.

אוסאמה סעדי: הקבוצות מחכות לכסף הזה כמו אוויר לנשימה.

אוסאמה סעדי: אנחנו מדברים על כמעט 200 קבוצות בליגות א',ב' ו-ג'.

אוסאמה סעדי: הייתה פגישה עם שר התרבות והספורט, חילי טרופר, סיכמנו על הקריטריונים, ועכשיו רק מחכים שהכסף יעבור ממשרד האוצר למשרד התרבות והספורט.

אחמד טיבי: יש בעיה עם הבטחות.

 << אורח >> משה שגיא: אני לא זוכר תקופה כזאת שבה היו התחייבויות שלא מומשו.

 << אורח >> משה שגיא: זה יביא אותנו למצב שלא נאמין למשרד האוצר בכלום.

 << אורח >> משה שגיא: אני רוצה שהנושא הזה ייפתר.

 << אורח >> משה שגיא: העוזר שלי דיבר עם יוגב, הוא צריך לתת תשובה.

 << אורח >> משה שגיא: אני לא מתכוון לוותר על העניין הזה.

אוסאמה סעדי: סיכמנו עם משרד האוצר על חמישה מיליון שקל לבטיחות בענף הבנייה והמאבק בתאונות עבודה.

אוסאמה סעדי: יום-יום יש תאונות.

אוסאמה סעדי: צריך לתת את הכסף הזה.

אוסאמה סעדי: דיברנו עם השר שמולי, יש תכנית, אבל הכסף הזה לא עבר.

 << אורח >> משה שגיא: לא נרפה מהעניין הזה.

מיכל שיר סגמן: אתמול הלכתי, מאחר ופתחו את חנויות הרחוב, לחפש לבן שלי נעליים.

מיכל שיר סגמן: כולנו ראינו את התורים הבאמת הזויים מול חנויות שקצת מזכירים את רוסיה הקומוניסטית כשהיא נפתחה למערב.

מיכל שיר סגמן: הלכתי בהרצליה למקום שהוא מתחם פתוח, שהוא רחוב לכל דבר ועניין, וראיתי שהחנויות סגורות.

מיכל שיר סגמן: המוכרים יושבים שם בחוץ בדיכאון, הם לא מבינים למה הם לא כלולים בתוך חנויות הרחוב.

מיכל שיר סגמן: אלו חנויות רחוב לכל דבר ועניין.

מיכל שיר סגמן: למה אני מעלה את זה שוב, אדוני היושב-ראש?

מיכל שיר סגמן: כי יש שד בלתי נראה שדופק לנו על הדלת, ולשד הזה קוראים הלוואות שוק אפור.

 << אורח >> משה שגיא: העלית את זה.

 << אורח >> משה שגיא: אנחנו נדון על זה.

מיכל שיר סגמן: בעל עסק שכבר לא זכאי להלוואות ילך למוצא הזה.

מיכל שיר סגמן: יש עלייה של למעלה מ-50% בלקיחת הלוואות בשוק האפור.

מיכל שיר סגמן: זאת הופכת להיות מכת מדינה, לא הערת שוליים.

מיכל שיר סגמן: אני אמשיך להעלות את זה עד שהדבר הזה לא ייפתר.

עודד פורר: בהמשך לדברים של מיכל שיר, גם במשרד לביטחון פנים ובמשטרת ישראל נערכים לסיפור הזה של השוק האפור, הם מבינים שאנחנו בפתחו של אירוע, שאנחנו במצב של עלייה במגמת הפשיעה.

עודד פורר: ממשלת ישראל נערכת בלסייע לעסקים, רק היא עושה את זה בסיוע לעסקים בסין, בתורכיה ובמקומות נוספים בעולם.

עודד פורר: לא יעלה על הדעת שבמשבר הכלכלי הכי גדול שחווה המשק הישראלי, הסבסוד שמדינת ישראל נותנת יהיה דווקא לכלכלה הסינית או לכלכלה התורכית.

עודד פורר: אנחנו נמצאים בחודש נובמבר.

עודד פורר: אני מניח, אדוני היושב-ראש, שאתה לא יודע מה זה יום הרווקים הסיני ומה זה הבלאק פריידי, אולי שמעת את המונחים האלה פה, אבל בימים האלה נראה הרבה מאוד כסף ישראלי זורם לאתרים שמוכרים בחו"ל.

עודד פורר: אותם אתרים, אותם יצרנים בחו"ל מקבלים ממדינת ישראל פטור ממע"מ.

עודד פורר: הפטור הזה לא ניתן למי שמייצר כאן ומשלם ארנונה, משלם מיסים, מעסיק עובדים.

עודד פורר: אני דורש שוועדת הכספים תנחה את משרד האוצר ואת רשות המיסים לתת את אותו פטור, שזה פטור עד 75 דולר, כהוראת שעה לחצי השנה הקרובה גם למי שמוכר בישראל.

עודד פורר: תעשו משחק הוגן בין היצרן הישראלי ליצרן בחו"ל בעניין הזה, תוזילו את יוקר המחייה גם לאזרחים הישראלים שקונים בחנויות בישראל, תאפשרו ליצרנים לייצר כאן, למכור כאן ולהתפרנס כאן בכבוד.

עודד פורר: לא יכול להיות שממשלת ישראל מסבסדת את הסינים והתורכים.

עודד פורר: אנשים לא יודעים את זה, אבל לשלוח חבילה מסין לתל-אביב יותר זול מלשלוח חבילה מפתח-תקווה לתל-אביב, כי ממשלת ישראל באמנת הדואר מממנת את משלוח הדואר מסין לישראל.

עודד פורר: עד כדי כך אנחנו מטומטמים.

 << אורח >> משה שגיא: מה זה אמנת הדואר?

עודד פורר: אמנת דואר בינלאומית אומרת שבמידה ומדינה שמוגדרת כמדינת עולם שלישית כמו סין שולחת לישראל דברי דואר, ישראל תסבסד את עלויות הדואר האלו.

עודד פורר: זאת ועוד, אותו סיני גם מקבל את הפטור ממע"מ שהישראלי לא מקבל.

עודד פורר: חלם.

עודד פורר: אני מגיש הצעת חוק היום, אני אשמח אם חברי ועדת הכספים יצטרפו.

הילה שי וזאן: ציינתי פה בשבוע שעבר את התמיכות שהיו אמורות להיות מועברות לעמותות ולא הועברו.

הילה שי וזאן: אני רוצה לדבר על משרד החינוך, על התקציב המשלים ועל התקציב הלא משלים.

הילה שי וזאן: מדובר ב-33% וב-37% מיצוי בלבד.

הילה שי וזאן: ישב פה החשב הכללי לשעבר, רוני חזקיהו, ואמר, "אנחנו מעבירים 100%".

הילה שי וזאן: חברים, אנחנו בחודש נובמבר.

הילה שי וזאן: התפקיד שלנו הוא לדאוג שכאשר מבטיחים לנו על ידי החשב הכללי, שמבחינתנו הוא זרוע של משרד האוצר, אז יועברו הכספים, שבאמת הכספים יועברו.

הילה שי וזאן: חובה עלינו לדרוש שיהיו ועדות תמיכות במשרדים השונים.

הילה שי וזאן: לא יכול להיות שמה אישרנו פה והובטח לנו לא יועבר בפועל.

 << אורח >> משה שגיא: משה, האם אתה יכול לבדוק את הנושא של גבעת הפרחים, את זה שה-360,000 שקל לא הועברו?

 << אורח >> משה שגיא: זה תהליך של ביצוע, זה לא משהו תקציבי.

 << אורח >> משה שגיא: אני יכול לבדוק איפה זה עומד.

 << אורח >> משה שגיא: תבדוק את העניין הזה.

 << אורח >> משה שגיא: מה לגבי ארגוני הנוער, התקציב של ארגוני הנוער?

 << אורח >> משה שגיא: זה לא אצלי.

אנטאנס שחאדה: אדוני היושב-ראש, הבטחת לטפל בנושא בתי הספר המוכרים הלא רשמיים.

אנטאנס שחאדה: אמורה הייתה להיות לך פגישה בשבוע שעבר.

אנטאנס שחאדה: האם יש התקדמות לגבי השעות?

 << אורח >> משה שגיא: עדיין לא.

 << אורח >> משה שגיא: אני לא מפסיק לטפל בעניין הזה.

אנטאנס שחאדה: אני סומך עליך, כבוד היושב-ראש, כי צריך פתרון לסוגיה הזאת.

 << אורח >> משה שגיא: אני לא ארפה מהעניין הזה.

 << אורח >> משה שגיא: הקמת ועדת משנה לפי סעיף 109 לתקנון הכנסת בנושא: צמצום הפערים בתקצוב שירותי הרפואה בין הפריפריה למרכז.

 << אורח >> משה שגיא: ביקשתי מאופיר כץ לעמוד בראש ועדת המשנה הזאת.

 << אורח >> משה שגיא: מי בעד אישור ועדת המשנה?

 << אורח >> משה שגיא: אושרה.

 << אורח >> משה שגיא: התקבל האישור על הקמת ועדת המשנה.

בצלאל סמוטריץ': אני מבקש לברך על הקמת ועדת המשנה, משהו שפחות היה מקובל בקדנציה הקודמת של אדוני.

בצלאל סמוטריץ': אני סמוך ובטוח שזה יביא להקמת ועדות חשובות נוספות.

אופיר כץ: אדוני היושב-ראש, כשנפגשנו בפעם הראשונה פגישת היכרות, שאלת אותי למה אני פה, מה הנושא שהכי חשוב לי.

אופיר כץ: הסברתי לך שהנושא הכי חשוב לי, שאני מכיר אותו הרבה זמן, זה צמצום הפערים במתן שירותי הרפואה בין הפריפריה למרכז.

אופיר כץ: אמרת לי שזה נושא ראוי, שזה נושא חשוב, שאתה תעזור בכל דבר.

אופיר כץ: והנה היום אתה מממש את זה.

אופיר כץ: תודה רבה לך על אישור הקמת הוועדה, זה באמת צעד חשוב להעלות על סדר היום הציבורי את המצוקות שיש לנו בפריפריה, לדאוג לתקצוב שלהן.

אופיר כץ: במהלך הקדנציה סיירתי בכל בתי החולים בפריפריה, אם בצפון ואם בדרום, ולמדתי.

אופיר כץ: אני עדיין לומד את הנושא, כי יש עוד הרבה מה ללמוד.

אופיר כץ: לצערי, הצפון והדרום בכל פרמטר רפואי נמצאים בתחתית הרשימה, אם בזמני המתנה, מכשור רפואי, תקנים, כוח אדם, כל דבר.

אופיר כץ: רק בשבוע שעבר קיבלנו דוח ממרכז המחקר והמידע של הכנסת בנוגע לאם.

אופיר כץ: אר.

אופיר כץ: איי.

אופיר כץ: יש כמעט פי שניים מכשירי אם.

אופיר כץ: אר.

אופיר כץ: איי בתל-אביב מאשר בצפון ובדרום.

אופיר כץ: תופעה מאוד מטרידה שעולה מהדוח זה שרבים מתושבי הדרום נאלצים לבצע את הבדיקה באזור תל אביב כי הם לא יכולים לקבל תורים בזמן סביר במקום מגוריהם.

אופיר כץ: נתונים כאלה אנחנו מוצאים בכל התחומים של הרפואה.

אופיר כץ: אני אמשיך להעלות את הנושא הזה בכל מקום אפשרי.

אופיר כץ: אני מאמין שבאמצעות הוועדה נוכל לעזור לבתי החולים בפריפריה על-מנת שתושב פריפריה יקבל את אותו שירות ואת אותן זכויות כמו תושב תל אביב.

 << אורח >> משה שגיא: נעשה כמיטב יכולתנו לעזור בעניין הזה.

 << אורח >> משה שגיא: הנושא של הרפואה בארץ הוא נושא שדורש טיפול.

 << אורח >> משה שגיא: ביום שני הבא אני מביא לדיון את המצב של בתי החולים הציבוריים, שזה מצב בלתי מתקבל על הדעת בעליל במיוחד בתקופה הזאת.

 << אורח >> משה שגיא: חבר הכנסת אופיר כץ, אני מאחל לך הצלחה.

אחמד טיבי: אני רוצה לברך את אופיר, הוא עוסק רבות בנושא הזה מאז שהוא נכנס לתפקיד.

אחמד טיבי: טוב שהוועדה הזאת הוקמה.

אחמד טיבי: כל בתי החולים, ובמיוחד בפריפריה, זקוקים לתקצוב ,לסיוע, לשדרוג בתקופה הזאת של הקורונה.

 << אורח >> משה שגיא: אפליית נצרת זה גם אחד הדברים.

אחמד טיבי: ביקשתי להיות חבר בוועדה כדי להשמיע את זעקת כל בתי החולים, במיוחד את זעקת שלושת בתי החולים בנצרת שהעלנו לדיון כאן.